Et bilde som inneholder tekst, Font, Grafikk, skjermbilde

Automatisk generert beskrivelse

**Protokoll til styremøte i Fagforbundet Trondheim**

Tid: 26.02.24

Klokken: 08.30 - 17.30.

Sted: Augusta Aasen-salen, Folkets hus

**Tilstede:** Finn Børge Dalen til klokken 15.00, Terje Hovde, Kari Brøttemsmo, Julie Berg Wisløff, Frøydis Gaare, Mats Monsen, Silje Sandum, Elin Aanonli Skimmeli, Øyvind Eklo, Hege Rovik, Andreas Nervik Lea, Grethe Ramsland til kl.16.00, Vivian Lein Fisknes til klokken 14.45, Odd Arild Tevik, Oscar Aaslund Hovin

**Forfall:** Anne Lee Mjøsund, Eirik Brovold, Anniken Lien van Marion, Wenche Sagøy, Ismail Salad Elmi

Saksliste:

**Sak 27/24** **Godkjenning av innkalling og saksliste**

Innkalling og saksliste sendt ut på epost den 21.02.24.

**Vedtak: Godkjent med at sak 17/24 trekkes.**

**Sak 28/24 Fritak fra verv som styremedlem Fagforbundet Trondheim**

Til styret i Fagforbundet Trondheim

Jeg ber med dette om fritak fra mitt verv som styremedlem

Melder samtidig forfall til styremøte 26.01.24

Anne Mjøsund

**Vedtak: Søknad om fritak fra verv som styremedlem godkjennes ut perioden.**

**Sak 29/24** **Oppnevning yrkesfaglærernemda**

Styret i LO i Trondheim skal oppnevne representanter til yrkesfaglærernemda. Det er ønskelig at Fagforbundet sender forslag på en representant.

Det er kommet forslag på Vibeke Leistad. Oversendes styret for behandling.

**Vedtak: Forslag på Vibeke Leistad som representant oversendes LO i Trondheim og omegn.**

**Sak 30/24 Rundskriv 01/24 - Søknad om midler til organisatorisk frikjøp 2024**

Fagforbundet Trondheim søkte i 2022, for 2 år og må nå søke for 2024.

Midlene kan brukes til alt organisatorisk arbeid. Eksempler: medlemsregistret/fane 2, arbeidsplassbesøk/verving, danne klubber, gjenvinning av medlemmer, koordineringsledd, samarbeid med flere fagforeninger/spleiselag som for eksempel felles fane 2 ansvarlig. Frikjøpet behøver ikke å brukes sammenhengene.

Rundskriv 01/24 og vedlegg til rundskrivet ligger vedlagt.

**Vedtak: Arbeidsutvalget får fullmakt til å skrive søknad om midler til organisatorisk frikjøp 2024.**

**Sak 31/24 Fanemarkering på Eidsvoll plass 14. Mars**

Pensjon for alle, LO i Oslo og Utdanningsforbundet Oslo inviterer til fanemarkering. Det blir appeller fra fagbevegelsen og de politiske partiene inviteres til å forklare hva de mener om forslaget om å heve pensjonsalderen.  
   
 Formøte  
 EL og IT Forbundet Oslo/Akershus inviterer til formøte i Samfunnssalen fra kl. 13. Felles avgang til Stortinget kl. 14:30.   
   
 Påmelding  
 Meld tilslutning til aksjonsdagen ved å klikke på påmeldings lenken <https://forms.gle/1zhWkZiuY4Mm9Dvt5>og meld fra om deres fane deltar. Her kan også organisasjoner vise sin støtte selv om de ikke har anledning til å delta fysisk.

Forslaget på 1-2-3  
 I Stortingsmelding 6 (2023-2024) «Et forbedret pensjonssystem med en styrket sosial profil», legger Regjeringa fram tre forslag:

1. Minsteytelsene i pensjonssystemet skal reguleres bedre; i takt med lønnsveksten. Dette er bra, men samtidig fjerner de dagens særskilte sats for enslige minstepensjonister. Dette betyr at ytelsen for de fleste vil bli 30.000 kr lavere i året enn i dag.   
 2. Uføre skal tjene opp alderspensjon til 65 år. Dette er bedre enn i dag (62 år), men allikevel ikke godt nok. Uføre må få opptjening fram til deres pensjonsalder, som i dag er 67 år. (Til sammenligning er det i innskuddspensjonsordningene en lovpålagt forsikring, som skal gi innskudd fram til 67 år ved uførhet).   
 3. Aldersgrensene i pensjonssystemet skal økes gradvis, fra 1964-kullet. Dette betyr at tidligste mulighet til avgang for en som er født i 1993 blir ved 64,5 år. Uten AFP og høy nok opptjening må vedkommende jobbe til 70.

*Arbeidsutvalget foreslår å sende 2 representanter.*

**Vedtak: Elin Aanonli Skimmeli og Andreas Nervik Lea drar på fanemarkering 14. Mars. Det dekkes tapt arbeidsfortjeneste og reise.**

**Sak 32/24 Søknad om støtte Agenda Akademiet**

Hei,

Jeg har fått tilbud om plass på Agenda-akademiet som jeg har takket ja til.

Her finner dere mer informasjon om dette: <https://www.tankesmienagenda.no/agenda-akademi>

Jeg søker herved om å få dekket deltakeravgiften på kr 1.200,-.

Deltakeravgiften er en egenandel og dekker mat, opphold og reiser på alle samlingene.

Med vennlig hilsen,

Oscar Aaslund Hovin.

**Vedtak: Søknad trukket, etter søknadsstillers ønske.**

**Sak 33/24 Søknad fra 8. mars komiteen + vakter under arrangement**

Til tidligere og nye støttespillere for den internasjonale kvinnedagen  
   
8. mars 2024 markeres som før med tog og torgmøte med appeller og kulturelt innslag før festmøte på kvelden. For å gjennomføre arrangementene, og annonsere for å mobilisere deltakere og publikum, er vi avhengige av deres støtte. Vi håper dere har anledning til å støtte dette viktige arbeidet med den internasjonale kvinnedagen. For å få med deres logo i årets annonsering, trenger vi tilbakemelding senest 22. februar. Alle bidrag blir satt stor pris på!  
   
8. marskomiteen i Trondheim har kontonr: 4212.15.02288.  
   
Dere kan foreslå paroler til årets tog ved å sende forslag til denne eposten innen 12. februar. Det kommer en egen invitasjon med oversikt over paroler vi allerede har. Parolemøtet holdes 14. februar på Feministhuset.  
   
Gi beskjed om dere ikke vil motta epost fra oss.  
   
Med vennlig hilsen

**Silje Salomonsen**

**Behov for vakter 8.mars**

Hei

Vi trenger vakter til 8. mars. Programmet starter kl 17.00 på torget. Er det noen av dere som kunne tenke dere å stille opp som vakter. Vær så snill å ta kontakt :)

Mer informasjon om arrangementet kommer her, følg med: <https://www.facebook.com/events/901905527803733>

og <https://www.8mars.no/nyheter>

På veien av 8. mars komiteen,

Astrid T. Kjelsnes  
sekretær i LO i Trondheim og omegn  
tlf. 92 01 40 54  
[astrid@loitrondheim.no](mailto:astrid@loitrondheim.no)[www.loitrondheim.no](http://www.loitrondheim.no/)

**Vedtak: Det bevilges 5000 kroner til 8. mars arrangementet, belastes av post bevilgninger. Vakter melder seg fortløpende.**

**Sak 34/24 Oppgradering av kontorlokale**

Oppfølging av årsmøtevedtak.

Styret i Folkets hus AØF har godkjent planer for oppgradering av våre lokaler ved folkets hus. Styret må vurdere vilkårene for oppgradering.

Forslag: + 500 000kr i årlig leie, ingen endring i felleskostnader, strøm, varme etc., inn på standardkontrakter på huset.

Leder må få fullmakt til å godkjenne avtale med folkets hus innenfor de rammene som styret setter, for å starte prosessen med oppgradering av kontorlokalene.

**Vedtak: Leder får fullmakt til å signere avtale med folkets hus, innenfor rammene som styret har satt.**

**Sak 35/24 Søknad om økonomisk støtte til Arbeiderfestivalen i Hommelvik**

Arbeiderfestivalen i Hommelvik søker om økonomisk støtte til å gjennomføre jubileumsarrangementet sitt. Det vil også bli mulighet for å profilere logo.

Søknad ligger vedlagt.

**Vedtak: Det bevilges 3000 kroner til arbeiderfestivalen i Hommelvik, belastes av post bevilgninger.**

**Sak 36/24 Paroler 1. mai**

Hei

Frist til å komme med forslag på paroler til 1. mai er ***28. februar.*** Forslagene kan sendes til [astrid@loitrondheim.no](mailto:astrid@loitrondheim.no)

Vedtaket på paroler vil skjer på representantskapet den 12. mars kl 18.00  (MERK ENDRING AV TIDSPUNKT FRA KALENDER INNKALLING)

Se vedlegg for parolene fra 2023

God helg

Kameratslig hilsen,

Astrid T. Kjelsnes  
sekretær i LO i Trondheim og omegn

*Arbeidsutvalget foreslår:*

* *Offentlig tjenester i egenregi*
* *Likelønn og hele faste stillinger*
* *Fritt Palestina*
* *Ingen private vikarbyrå i velferden*

**Vedtak: Fagforbundet Trondheim sine forsalg til 1. mai paroler:**

* ***Offentlig tjenester i egenregi***
* ***Likelønn og hele faste stillinger***
* ***Fritt Palestina***
* ***Ingen private vikarbyrå i velferden***

**Mats Monsen oversender våre forslag til LO i Trondheim og omegn.**

**Sak 37/24 Rundskriv 04/24 - Tariff 2024 – Konfliktberedskap**

Fagforbundet skal gjennomføre et tariffoppgjør for alle våre tariffavtaler, det vil medføre forhandlinger i store deler av 2024. Fagforeningene må ha oversikt over hvilke tariffavtaler medlemmene er omfattet av og gjennomføre forberedelser slik dette rundskrivet beskriver.

Her legges forhandlingsdatoer ut fortløpende:

<https://www.fagforbundet.no/lonn-og-avtaler/tariffkalender/>

Arbeidsutvalget

Fagforbundet Trondheim nedsetter en konfliktberedskapsgruppe, som allerede nå begynner å jobbe med forberedelser til hovedoppgjøret 2024.

**Vedtak: Arbeidsutvalget og Oscar Aaslund Hovin utgjør konfliktberedskapsgruppa.**

**Sak 38/24 Orienteringssaker**

* AU protokoll 16.01.24
* AU protokoll 21.02.24
* Medlemsutvikling pr. 01.02.24
* Nye opptakskriterier og rutiner for AOF toppskolering og Fagforbundets toppskolering
* Takksigelse SOS barneby
* Rundskriv 02/24 - Lansering av KLAR med vedlegg til klubbtillitsvalgte
* Rundskriv 03/24 - Forbundsukene 2024

**Vedtak: Tatt til orientering**

**Sak 39/24 Orientering fra råd og utvalg**

* Yrkesseksjonen kirke, kultur og oppvekst:
* Har siden sist avholdt et styremøte, 22.januar, sammen med rep fra klubben, Anne og Finn Børge. Der fulgte vi bl.a opp henvendelse fra medlem vedrørende ny opplæringslov (lagt frem for styret 9.januar). Som en følge av denne henvendelsen kunne vi tenkt oss å drøfte følgende i styret: hvordan sikre at informasjon vedrørende prosesser som foregår i Fagforbundet sentralt når medlemmene?
* Vi arrangerte kurskveld 5.februar: "Når følelser blir atferd." Pga stor interesse endret vi lokale for å kunne få med alle (fra Augusta Aasen til kinosal) Ca. 90 stk møtte opp.
* Kari har deltatt på seksjonsledermøte (teamsmøte) i regi av YKKO Fagforbundet Trøndelag.
* Hverken leder eller vara har anledning til å stille på seksjonsledersamlingen 6.-7.mars og har meldt forfall.
* Yrkesseksjonen helse og sosial:
* Første møte den 12.03.
* Yrkesseksjonsledersamling i mars.
* Yrkesseksjonen kontor og administrasjon:
* Yrkesseksjonen samferdsel og teknisk:
* Har hatt digitalt møte
* Skal utarbeide årshjulet
* Ungdomsutvalget:
* Pensjonistutvalget:
* Medlemsmøte med tema “banksvindel”
* Laget møteplan for hele året.
* Planlegger nå en sommertur i midten av juni
* Hovedklubben:
* Konstituert seg
* Omstillingsfase
* Arbeidsgiverstruktur i forhold til parlamentarisme
* Signert avtale om arbeidstid med Trondheim kommune
* Vernetjenesten
* Private områder:
* Tilbakebetalingskrav familiebarnehager
* Ny hovedtillitsvalgt i Trondhjems asylselskap

**Vedtak: Tatt til orientering.**

**Sak 40/24** **Medlemsmøte**

Årsmøtet har vedtatt at Fagforbundet Trondheim skal gjennomføre et prosjekt med organisajonstillitsvalgt. Valgkomiteen har startet sitt arbeid. Det må settes tidspunkt og tema for medlemsmøte.

Valgkomiteen har foreslått at vi gjennomfører medlemsmøtet 21.Mars, slik at de får nok tid til å legge fram et forslag.

**Vedtak: Det avholdes medlemsmøte med valg den 21. Mars. Knut Erik Elnæs forespørres om han kan holde en kort innledning om parlamentarisme.**

**Sak 41/24** **Eventuelt**

- Innmeldt sak fra yrkesseksjonsleder i yrkesseksjon samferdsel og teknisk.

**Vedtak: Sendes inn som egen sak på neste styremøte.**

**Sak 42/24. Godkjenning av protokoll**

Godkjennes i møte.

**Vedtak: Godkjent i møtet.**

Møteplan 2024:

09. April

14. Mai inviter politikere

18. Juni

03. September

29. Oktober inviter politikere

03. Desember

07. Januar

28. Januar - årsmøte